
O Volapükaflens Löfik ! 


Hitüpaglidis sedob valikanes olas, e spelob, das juitols stomi jönik 
anuik. 


Ün mul balidkömöl, okanols reidön dili lätikün konota "Tävaventür in 
Lapän" fa Karl May, kel orivon kapiti degkil. Konot at binon boso 
nekösömik, bi tradutod se Deutänapük ini Volapük (fa Hans Baumann) 
pädunon ün yel 1888. Bi fom Volapüka äbinon fom rigik, emutob getradutön 
oni ini Volapük nulädik ! 


Flen obas Hermann Philipps igo etuvom pro ob vödemi Deutänik rigik, 
sevabo : "Der Talisman" (= Magivamedöm); seko getradutodi ekanob dunön i 
ma buk rigik ! In tef at, mutob danën fleni Philipps ladöfiküno, no te demü 
daget vödema rigik, ab i tefü yuf valemik oma, keli so nobaladäliko egivom obe. 
Danis mödik ole, o flen stimik Philipps ! 


Do mu nitedik, el "Tävaventür in Lapän" id äbinon mu fikulik. Jenöfo 
äbinon literat pro utans, kels legudiko sevons Volapūki. In gaseds Volapükik 
büik (id ömna in Sirkülapenäd it), lised vödas nekösömik päläükons finü kapit 
alik ad yufön reidanis. Sit at binon gudik, ab labon dämi, das mutoy suvo 
lüvön konoti (u lartügi) ad sukön sinifi vöda somik in lised, kel no binon su pad 
ot. Ad vitön osi, odunob sperimänti tefü konot nulik, kel osökon ün mul 
telidkömöl. Pla lised lölik finü kapit, obinon lisedil nelunik po bagaf alik. In 
mod at okanoy kontrolön sinifi vödas nekösömik nen nekoveniāl. Klüliko 
mutoy dalabön vödastoki stabik püka äs büo, ab cedob, das nulod at okeblünon 
juiti läyümik demü reidam. Sedolsös obe, begö ! cedi olas pos sperimänt at ! 


Valikosi Gudikün Ole ed Olikanes | 

VOLED STUNIDABIK DIS DALUSKOP 





Da yels nolav sanavik edageton progedis gretik in jäfüd bekomipa 
malädas. 


De maläds mödik dub bakters pakodöls edatuvüloy kodiani, e täno 
etuvoy mödadilo i tamedi. Ye mödot malädas dabinon - bevü aläds äs 
yelovatüfud, poliomül, menenaflamat (= meningitis), näi maläds "kösömik- 
um" äs grip ekoldät - kelas kodianis igo me daluskops no ekanoy tüvön. 





Pö jenet somik spikoy dö virud, sevabo : näfätastöf seimik, kel lab- 
on pro koap vobedi venenöfik, e suvo deidöli. 


Äbinon ün 1937, das eplöpoy ad ditükön in kristadafom virudi 
planamaläda, sevabo : uti mosaigamaläda tabaka, kel äblinädon alyeliko dämi 
gretik tabakaplanes. Äklülädos täno, das virud, tapladü utos, kelosi äcedoy 
valemo in nolavanavol ettimik, no äbinon dabinäd lifik, ab proteina- 
mölekül. Tefü binod kiemik proteinamöleküla at paküpetos nog, das labon 
ze binodi ot proteinamöleküla, kel koboädon protoplami* klu uti, me kel 
dabinäd lifik alik binädon ! 


Ab difs mödik dabinons vü proteinamölekül viruda e proteinamölekül 
komunik. Proteinamölekül viruda no te labon vetoti, kel binon mödikna 
gretikum. ka ut proteinamöleküla komunik, ab labon i patöfi milagik ad 
gonidön* nenmiediko ninü siül liföl, klu nilü stöf lifik. Mölekül it viruda 
no binon dabinäd lifik, bi gonid*, ad kel ga fägocedoy te dabinädis lifik, jenon 
in mod vemo patädik. Proteinamölekül gretik: virud labon sevabo pö din- 
äds kiemik patik patöfi ad feafomön lamidazüdis* e binädis votik siülis lifik 
züik e ad koboädön onis ad mölekül leigätik viruda. Gonid* no jenon 
kludo dub teilikam ad dileds tel möleküla rigik, soäsä tuvoy pö nogans 
donik, ab kom möleküla saidon ad säkoboädön pö dinäds gönik siülis lifik züik, 
e ad koboädön me binäds onas mölekülis gretik nulik : möleküls viruda, 
kels labons vobedi dämabik pro nogan, in kel dabinons. 


Id etenükoy vestigis tefü planamaläds votik, ed i tefü maläds nimas. 


Fin su pad 47) 

PLIN _SMALIK (XX) 
FA ANTOINE DE SAINT-EXUPÉRY 





Ab äjenos, das plin smalik, egolölo dü tim lunik travärü sabs, 
klifs e nifs, ätüvom fino vegi. E vegs valik dugons lü mens. 


"Deli gudik," äsagom. 

Us gad äbinon, gad me rosads pefloröl. 

"Deli gudik," äsagons rosads. 

Plin smalik älogedom onis. Valiks äsümons ko flor omik. 

"Kins binols - li ?" äsäkom onis, stuniko. 

"Binobs rosads," äsagons rosads. 

"Ha !" äsagom plin smalik . . . 

Ed äsenom oki vemo neläbiki. Flor oma ikonon ome, das äbinon 
balatik in sot oka in leval. Ed ekö ! ädabinons lulmil, valiks sümiks in 
gad te bal ! 

"Flor obik penofonöv vemo, " äsagom oke, "if älogonöv etosi . . . 
kögonöv mödo e dunonöv äsif deadonöv ad skeapön kofi. Ed ibo 
mutoböv dunön äsif käloböv oni, bi voto, ad mükükön obi it, leadonöv 
oki vero deadön . . . " 

Poso äsagom oke dönu : "Kredoböv, das binoböv liegik ko flor 


balik, e dalabob te rosadi kösömik. Atos e volkans kil obas, kels geilons 
äs kiens oba, e bevü kels, bal ba binon kvänik laidüpo, atos no mekon 


obi plini legretik ..." E, in yeb, seatöl, ädrenom. 
L-E- BE- DE- SE- SE - SE c DE o SE o DE- Eoi 
i KOD GODI 


BÜ MULIK GivOS OLES: LÖROLSÖD OMi ÄS ELÖCOS OLIS 

TÄVAVENTÜR IN LAPÄN (XIII) 
FA KARL MAY 


"No fagikumo - li ?" 

"No. Vilol - li lüvön ludomi dü tim brefik ?" 
"Kikodo ?" äsäkob. 

"Vilob spikön me kúnus." (= tonaskin magivik). 


Änolom, das fat Pent änumom obi bevü flens veratik oka, e 
kodü atos äsagom so stedälo obe utosi, kelosi ädesinom ad dunön. 
Lapänans lemödik nog klienoms lü süds pagik bäldik okas ed i säk 
tonaskina magivik binon süd somik. Äbinoböv viliküno komön in dun 
at, ab natiko ämutob lobedön vili domasöla. I voms no pädalofs 
komön; älüvofs ludomi ed ägolofs lü jep. Viliko äspikofsöv obe, ab 
äbuob ad lenükön nifajukis ad xamön kuratiko züamöpi ludoma; ibo 
äbinos nedotik, das dünan iklänedom moni is seimo. 


Vegeds äbinons lemödiks, ä dub buts ä dub nifajuks, e klu 
ämutob binön lesiämöfik. Ämekob balido züoti nabikum, poso 
veitikum, zi ludom e jep, keli voms stunüköl älülogofs, ab ädatüvob 
nosi. Tö tulagol kilidna älelogob vegedi balatik, kela flan bal äpolon 
mali pesevik. Sunädo äsukob oni. Veged ädugon lü söp neveitik, 
kömöl se fot, ini kel vat petegöl me glad äflumon. 





Pos minuts töbo luls ätakob süpo; ibo idatuvob kläni gretikün 
Lapänana, eli tiorfvigardi (= honasbuidi) omik, zübuid smalik me 
renahons pemeköl, kel äzüon sakriföpi pagik. El "Sait" sonemik, ston 
pefomöl selediko e petuvöl in vat, äbinon zänodapün. Do stons at anu 
no plu palestimons verato, too tiorfvigardi alik binon plad saludik, kö 
veräto domasöl soalik dalom nügolön. Ab vegeds dünana ädugons isio 
it. Äbüosenob, das äbinob lo klänedöp oma. Kim niludomöv - li, das 
Lapänan seimik klänedomöv - la moni petiföl in plad so saludik ? 


¥VI:45:2001 


Veged ädugon jü gul telid zübuida honik, kö äfinon, e latikumo 
ägeflekon dönu. Äseitob nifajukis oba ini plad leleigik, e klu 
ästadob in top ot, keli dünan ilabom, ven äklänedom moni. Nu balido 
älelogob nifi; sotefä ünü portat namas oba äseaton, äbinon nätik - ab 
no, is, diso, nifastelils anik äseatons äsif äbinons - la no pedovien- 
öls, ab pedopedöls me kontag mufavik. Äbiegädob ed älogob da 
honems e - vö! pasukölos älagos is, ab peklänedöl so gudiko, das 
leno ämögos datüvön osi te fädo. Äbinos tabakasakil gretik, e ven 
ädoatob oni, äsenob kleiliko monasakilis tel, kelis äninädon. 


Äletob oni lagöl e vifiküno ägespidob. Ven ärivob vomis bofik, 
äsäkob ofis, kiplad dünan binom - la - li ed älilob, das ai nog äbinom in 
ludom. Ye obs kil no ämutobs stebedön lunüpo, jüs pädalobs dönu 
nügolön. 

Dünan Pavek kofiko äkoslogom obi. 

"Härra, (= O söl !) egivob eli saiva tyalem (= magivamedöm) 
obik ome ed ejelon omi," fat Pentäsagom. "Saiva tyalem at binon 
gudik !" 

"So !" äsagob fefiko. "Kiplad labom - li oni ?" 


"Is lagon zi kravat oma; ab ogegivom oni obe, posä ejelon 
omi." 


"E tonaskin magivik - li, esagon kisi ?" äsäkob nilani Sta/o. 

"Binom nedöbik" ägespikom. "Tonaskin sagon, das tifan 
ekömom de lofüd; tifan binom kainolats-piätnak (= lusvedänan) kel 
sunädo efugom ko largentin. 


"Atos binos - li fümik ?" 


"Tonaskin neai pölon. Binon konfidadigikum ka vöd de storfar 
(= pädan) seimik, kel spikom ma bib." 

"No slänolöd, átye Stalo!" änunedob omi. "Spik tonaskina 
olsik no binon so verätik as vöd nifajuka balatik". 


"Cogol, Härra, ibo nifajuk neai kanon spikön". 

"Spikon fümikumo e veratikumo ka tonaskin olik e jelon elis 
vuósà (= sakils) bofik fata Pent gudikumo ka saiva tyalem badik oma 
äkanon dunön atosi." 


"Saiva tyalem obik binon gudik," Pentälesagom. "Koedolös ga 
spikön nifajuk semik, härra !" 


"Benö, olilol spiki ona e täno ojedol papüri ola ini fil !" 

Ämogolob ed änüblinob nifajuki tefik. 

"Nifajuk at binon - li lön olik ?" äsäkob dönu dünani. 

"Si," äsmilom lukofiko. 

"Logols - li skari at in jukasömäl ? Binon mud, me kel spikon. 
Skar eniniopedon oki ini nif, kö Pavek (= dünan nemü Paulus) etifom 
fati Pent ed eniniopedon oki su veg lölik jü is. Esagon obe, das nek 
votik binom tifan plä om ed i sagon obe, kö tifan eklänedom 
largentini." 

"Koedolöd ga, das sagon topi ole !" dünan äsagom. 

"Skar odunon sunädo atosi," ägespikob. "Balido sagon obe, das 
esteigol elis vuósà bofik sa largentin ini tabakasakil ola. Jonolös sakili 
obe !" 


Nu, süpo, pekofudikom vemo. 


(Dili lätikün kanols reidön in mul balidkömöl). 

Pö atos eklülädos, das plan alik labon virudi patädik oka, kel te binon 
riskädik pro plan et, e kanon kodön malädi patik. So pö pötetaplans virud 
semik kanon komädön, kel peloveblinölo sui plans votik no dämükon atis. 
Pötets at, do pedrefons dub maläd, kanons pafidön i nen riskäd fa mens e nims. 


I maläds difik nimas klülädons pekodön dub virud. So eplöpoy ad 
ditükön kodiani slipamaläda jevodas. Dönu i binon proteinamölekül pato 
gretik: virud labü binod patädik ona e fäg patik gonida*. Slipamaläd jevoda 
pakodon, leigoäsä ut mena, dub viodam nevasita zänik. 


Patöf votik proteinamölekülas gretik esüikon. Proteinamöleküls sevabo 
fägons ad vobädön mutatis, sevabo: ad dagetön süpiko fomis votik. Mutats at, 
sevabo: votikams süpik, kanons i padagetön mekaviko, sevabo: dub koedön 
nüvobedön kiemotis patik. 


Votaflano süikam mutatas pö möleküls at, dabinöls in jäfüd vü stöf 
lifik e nenlifik, sūüükon i cedis tefü daved lifa. Ibä, binos voiko mögik, das 
mutat pö proteinamölekül gretik somik egevon kodedi pro daved stöfa 
lifik. Ba proteinamöleküls klänöfik at binons limäd yümöl vü stöf nenlifik e 
lifik. 


Mutats somik süpiko süiköls kanons ye i kodön sekis vemo riskädikis. 
Ibä, jinos, das binos fümik, das proteinamöleküls nenriskädik in nogan liföl 
sekü mutatam süpiko cenons ad malädikodians, ko seks dämik valik sekü atos. 


Tefü gretot virudamölekülas at, paküpetonös : mölekülavetot viruda 
mosaigamaläda tabaka ud uta vartamaläda*, kel semikna drefon tätis krolig- 
ilas, binon zao 20 000 000; atos sinifon kludo, das proteinamölekül somik 
labon vetoti teldegbalionnaik hidrinatauma*. Virud, kel kodon slipamalädi 
jevodas labon igo mölekülavetoti de 25 000 000. 


0o000000000000000000000000000000 


VÖDS PATIK 
gonid - propagation lamidazüd - amino-acid 
gonidön - (to) propagate protoplam - protoplasm 


hidrinataum - hydrogen atom vart - a wart 


VI:48:2001 
"STÖF VIETIK" N SAUNI GUDIK 


Nunod nulik efümükon, das miligidrinans nomik no pluükons riskodi 
ladamaläda lä ons. 


Vestigs nulik igo etuvons, das "stöf vietik" kanon ga jelön ta saun 
badik. 


Nün at pebenokömon fa Miligakonsälalef, bi spelon, das miteod, kel 
lesagon, das drinam miliga lölöfik binon badik pro lad olik pomoükon anu. 


Stud at, (kel edulon plu ka yels teldeglul, e kel ebinädon me mans plu 
ka lulmil veltum bäldota vü kildeglul e mäldegfol,) etuvon, das dead sekü 
ladamaläd äbinon jöl dötum donikum bevü mans, kels edrinoms plu ka 0,20 
liäta miliga a del, leigodü oms, kels edrinoms neplu. 


I pesävilupon, das dead sekü kods valik, keninükamü kanser e 
breinifiap äbinon deg dötum donikum bevü miligidrinans leigodü nemiligi- 
drinans. 


Jipladulan Miligakonsälalefa esagof : "Vestigs at lätikün dientifükons 
aiplu miligidrinanis ko saun gudik.” 


teppe y y 
MAGODÄL, KELI EGETOB BÜ BREFÜP DE SPODAN SEIMIK 





Kömolös ad kosädön ko Lefon Lifa in Seil motöfik, e leadolös liföfükön 
Lit ofa visedik e keliedöfik spagi godöfiäla ninü ol. 


LÜPAKOV E KÜPALOV 





